PZL-Mielec M-18 Dromader

Το PZL-Mielec M-18 Dromader είναι ένα μονοκινητήριο αγροτικό αεροσκάφος αεροψεκασμού και αεροπυρόσβεσης, κατασκευασμένο από την PZL-Mielec στην Πολωνία.

Εξέλιξη 

Η PZL-Mielec, γνωστή τότε ως WSK-Mielec, άρχισε να αναπτύσει το M-18 Dromader στα μέσα της δεκαετίας του 1970, με την βοήθεια της Αμερικανικής Rockwell International. Η PZL-Mielec ζήτησε την συμβολή της Rockwell λόγω της πολιτικής κατάστασης που επικρατούσε εκείνη την εποχή. Η PZL από την μία πλευρά, η οποία είχε ως έδρα μια χώρα του πρώην ανατολικού μπλοκ, επεδίωκε να προωθήσει το αεροσκάφος της σε ολόκληρο τον κόσμο και συνειδητοποιούσε ότι μια πιστοποίηση από την Ομοσπονδιακή Αεροπορική Υπηρεσία (Federal Aviation Administration - FAA) των ΗΠΑ θα συνέβαλε σημαντικά σε αυτό το σκοπό. Η Rockwell από την άλλη πλευρά επεδίωκε να χρησιμοποιήσει τους υψηλής απόδοσης Πολωνικούς εμβολοφόρους στα αγροτικά της αεροσκάφη. Πέρα από την τοποθέτηση του κινητήρα PZL-3 στο αεροσκάφος Rockwell Thrush Commander, οι Πολωνοί σχεδιαστές υπολόγισαν ότι η χρήση του ισχυρότερου κινητήρα PZL ASz-62 θα επέτρεπε την αύξηση του μεταφερομένου φορτίου, μετά από δομικές αλλαγές στην άτρακτο και αύξηση των διαστάσεων. Αποτέλεσμα αυτού ήταν το M-18 Dromader, το οποίο μοιράζεται τμήμα της ατράκτου και των πτερύγων με το Thrush Commander.

Το πρώτο πρωτότυπο πέταξε στις 27 Αυγούστου 1976. Το Σεπτέμβριο του 1978 το M-18 Dromader πήρε πτητικό πιστοποιητικό στην Πολωνία, ενώ ακολούθησαν οι πιστοποιήσεις και από άλλες χώρες. Συνολικά κατασκευάστηκαν περισσότερα από 740 M-18 μέχρι το 2006, τα οποία πουλήθηκαν σε 24 χώρες και πολλά από τα οποία πετούν ακόμα. Μονό στις ΗΠΑ χρησιμοποιούνται περισσότερα από 200 αεροσκάφη. 

Το M-18 Dromader χρησιμοποιείται από την Ελληνική Πολεμική Αεροπορία, από τις 351 Μοίρα Αεροπορικών Εφαρμογών και 359 Μονάδα Αεροπορικής Εξυπηρέτησης Δημοσίων Υπηρεσιών, με έδρα την 112 Πτέρυγα Μάχης στο στρατιωτικό αεροδρόμιο της Ελευσίνας.

Εκδόσεις 

 M-18 - Αρχική μονοθέσια έκδοση.
 M-18A - Διθέσια έκδοση, διαθέσιμη από το 1984 και μετά. Επέτρεπε σε έναν μηχανικό ή χειριστή χημικών ουσιών να μεταφερθεί ως επιβάτης σε απομακρισμένες περιοχές.
 M-18AS - Διθέσια εκπαιδευτική έκδοση.
 M-18B - Αναβαθμισμένη έκδοση του M-18A με αυξημενη μεταφορική ικανότητα, διαθέσιμη από το 1993
 M-18BS - Διθέσια εκπαιδευτική έκδοση.
 M-18C - Έκδοση με το ισχυρότερο κινητήρα Kalisz K-9 (ισχύς 1,200 ίπποι). Πέταξε το 1995 αλλά δεν μπήκε ποτέ σε παραγωγή.
 M-18/T45 Turbine Dromader - Έκδοση με τον τουρμποπρόπ κινητήρα Pratt & Whitney Canada PT6A-45. Πέταξε το 1985 και πήρε πιστοποίηση FAA τον Απρίλιο του 1986.
 M-21 Dromader Mini - Μικρότερη έκδοση (1100 κιλά χημικών), πέταξε το 1982 αλλά δεν μπήκε ποτέ σε παραγωγή.
 M-24 Dromader Super - Μεγαλύτερη έκδοση (2000 κιλά χημικών), πέταξε το 1987 αλλά δεν μπήκε ποτέ σε παραγωγή.
 M-25 Dromader Mikro - Μικρότερη έκδοση (500 κιλά χημικών), παρέμεινε μόνα στα σχέδια.

Παρόμοια Αεροσκάφη 

 Rockwell Thrush Commander
 PZL M-24 Dromader Super

Συγκρίσημα Αεροσκάφη 
 PZL-106 Kruk
 Zlin Z-37 Cmelak
 Grumman G-164 Ag Cat

Εξωτερικοί σύνδεσμοι 

 Το M-18 Dromader στην επίσημη ιστοσελίδα της PZL-Mielec
 Το M-18 Dromader στην επίσημη ιστοσελίδα της Ελληνικής Πολεμικής Αεροπορίας
 Το M-18 Dromader στο airliners.net
 Φωτογραφίες του M-18 Dromader στο airliners.net
 PZL M-18 Dromader Π.Α.

M
M
M